

**MWONGOZO WA WEMA HAUOZI GREDI 8**

**MWANDISHI : TIMOTHY .M. AREGE**



**April 17, 2024**

**BW.BRIAN AMUKOYA**

**O745171371/ YOUTUBE @ BW. BRIAN AMUKOYA( MAFU)**

 **MWONGOZO WA WEMA HAUOZI GREDI 8**

**UTANGULIZI**

Tamthiliani utungo wa fasihi andishi ambao hutungwa ili kuwasilishwa jukwaani kwenye hadhira.

Matukio katika tamthilia hudhamiriwa kuonekana na kusikika au kuigizwa jukwaani, si kusomwa tu.

**VIGEZO MUHIMU KATIKA UCHAMBUZI WA TAMTHILIA HII.**

1. Dhamira /Lengo/Mintarafu/Kusudi : Ni jambo linalokusudiwa na mwandishi/ lengo kuu la mwandishi.
2. Maudhui : Jumla ya maswala yanayozungumziwa na mwandishi .
3. Mandhari : Mahali ambapo wahusika wanatekelezea kazi ya fasihi k.m. njiani, shuleni n.k.
4. Wahusika : Ni viumbe ambao huendeleza mawazo ya mwandishi katika kazi ya fasihi.Wahusika

 Waweza kuwa binadamu, Wanyama,viumbe halisi au wakudhania( wakufikirikatu).

**AINA ZA WAHUSIKA KATIKA FASIHI**

1. Wahusika wakuu
* Huchukua nafasi kuu na kukuza kazi ya fasihi.
* Matendo yote muhimu huwahusu.
* Dhamira kuu ya mwandishi na falsafa / msimamo wake hudhihirika kupitia kwa wahusika wakuu
1. Wahusika wadogo.
* Hawana nafasi kubwa
* Aghalabu husaidia hadhira kujua Zaidi mhusika mkuu na dhamira yake
1. Wahusika wasaidizi.
* Hujenga wahusika wakuu na kukuza maudhui.Aghalabu huja na kutoweka baada ya muda mfupi.
* Uainishaji mwingine wa wahusika
1. Wahusika bapa/ wahusika mraba mmoja.
* Huwa hawabadiliki katika hulka / sifa zao
* Mhusika bapa anaweza kuwa na tabia nzuri au hasi kuanzia mwanzo hadi mwisho.
1. Wahusika duara/ wahusika wa miraba minne.
* Hubadilika kitabia katika fasihi
* Hawana msimamo dhabiti, hubadilika kulingana na maudhui na mandhari.

**UMUHIMU WA JALADA LA TAMTHILIA WEMA HAUOZI.**

Jalada ni karatasi ngumu inayofunika kitabu ambapo jina la kitabu ,picha, jina la mandishi ,shirika la uchapishaji na taasisi iliyoidhinisha huandikwa.

Katika jalada tunaloangazia linajumuisha ujumbe kama:

* Jina la kitabu :- Wema Hauozi
* Jina la mwandishi:- Timothy M. Arege
* Shirika la uchapishaji:- Access Publisher
* Taasisi idhinishi :- K.I.C.D
* Picha ambayo inadhumuisha rangi zifuatazo:-
* Rangi ya manjano :- inaashiria matumaini.
* Rangi ya kijani :- inaonyesha mazingira
* Rangi nyeusi :- inaashiria maovu
* Rangi nyekundu :- inaashiria changamoto/shida.

**DHAMIRA YA MWANDISHI WA TAMTHILIA .**

Dhamira ni lengo au wazo kuu la mtunzi wa kazi ya fasihi.

Huonyesha ujumbe mkuu ambao mwandishi anataka kuwafahamisha wasomaji au wasikilizaji.

Kwa mfano :- Kuelimisha umma au wasomaji kuhusu umuhimu wa umoja na amani nchini.

Ni kutokana na maudhui ambapo tunapata dhamira ya mwandishi.

Dhamira zinazojitokeza katika tamthilia ya Wema Hauozi ni pamoja na wema hauozi na haki ya mtu haipotei au haizami.

Mwandishi anapitisha ujumbe wa kutenda wema kwa kufichua matendo maovu yanayotekelezwa na baadhi ya wananchi na hata iwapo mabaya yatakupata ; wema wako hautasahulika kamwe na mwishowe utakuwa shujaa kwa kupewa hadhi unayostahili.

**UFAAFU WA ANWANI WEMA HAUOZI.**

Anwani ya wema hauozi imetumika kwa maana mbalimbali katika tamthilia lengwa:-

Wema:- hali ya matendo mazuri .

Hauozi:- mazuri yanayofanywa hayatasahaulika.

* Inarejelea wema ambao Mabula alitenda kwa kusema kuwa hela za wananchi zinaingia katika mianya isiyofaa.
* Inarejelea wema wa Mabula kwa kuwapa watu mawazo ya kuwajenga huko katika baa wakimuahidi kazi lakini wapi.
* Inarejelea wema wa Mabula kumlea bintiye Dama kwa kuhakikisha hachelewi shuleni wala hakawii kurudi nyumbani ndiposa anamwonea fahari sana.
* Mishi kuchukua jukumu la kushughulikia kazi zote za nyumbani bila usaidizi wa Mabula ni wema anaofanya kwa familia yake .
* Inarejelea wema wa Mishi kutafutia familia yake chakula wakati Mabula hana uwezo.
* Inarejelea wema wa Mishi na Temba kusimama na kumuunga Mabula mkono kupigana na janga la ufisadi katika ofisi za serikali.
* Inarejelea wema wa Hiza kumpa kazi Mabula katika shirika lao la kibinafsi.
* Inarejelea wema wa shirika la kibinafsi analoongoza Hiza kuwapa maafisa wao mafunzo ya mara kwa mara.
* Inarejelea wema wa Bi. Buba kuhudumia taifa lake licha ya kufika darasa la nne.
* Inarejelea wema wa Bi. Buba kumpa Mishi kibaba cha unga apate kumwandalia Dama sima.
* Inarejelea wema wa Dama kuwasaidia wazazi wake kazi ya shambani licha ya hali ngumu wanayopitia.

 **MAUDHUI.**

Maudhui ni habari ambazo zimepewa nafasi muhimu katika kazi ya fasihi.

Tamthilia huwa na maudhui machache ambayo hujengwa hasa kupitia kwa mazungumzo ya wahusika .

1. **MABADILIKO**

Mabadiliko ni tendo la ubadilishaji au hali ya kugeuza kitu au jambo toka uasilia wake hadi kulipa umbo na sura mpya.

* Mabula anamhurumia Dama kwa kuzaliwa katika maisha tofauti na yale ya kisasa aliyokuwa akiishi.Anatoka uzunguni kuja Madongo Poromoka .Sasa anaishi kama bata.(UK 21)
* Ulikuwa umepita muda mrefu tangu Mabula avalie suti, anapovaa,Mishi anastajabu na kumwuliza ;unajikwenda wapi leo na suti ? Au ndiyo unajikumbusha ya kale? (uk 21)
* Hapo nyuma, Mabula alikuwa na gari la kazini ila mambo yamegeuka na sasa Dama anasema kuwa siku hizi hamwoni Mabula na gari la kazini . (uk 12)
* Hapo nyuma suti ilikuwa inamchukua vizuri Mabula ila mambo yamebadilika na sasa suti inampwaya. (uk 21)
* Siku za nyuma Mabula na Mishi walikuwa wakitoka nyumbani wakizungumza na kucheka lakini siku hizi Mishi anakuwa wa kwanza kutoka kila wakati na kukimbia kiasi huku akitazamatazama nyuma. (uk 11)
* Maisha ya Mabula na familia yake yanageuka pale wanapotoka “mtaa wa majuu”, na kuhamia mtaa duni wa Madongo Poromoka .(uk 11)
* Mabula alikuwa anamtisha Mishi hapo nyuma ila sasa Mishi anamweleza kwamba hayo yalikuwa ya zamani na sasa ya leo ni mapya. (uk 9)
* Mabula ameona kuwa siku hizi Mishi ameanza kuota nundu mgongoni akilinganisha na siku za nyuma alipokuwa anamheshimu. (uk 8)
* Siku zile Dama alikuwa mtoto softie lakini siku hizi anaweza kufanya kazi zote za nyumbani. (uk 22)
* Mwanzoni, Dama hakukijua Kiswahili vizuri ila sasa ametangamana na wenzake na kujifunza mengi kwao. ( uk24)
* Mihula miwili ilimbadilisha Dama. (uk 25)
* Hapo nyuma katika mtaa wa majuu Mabula alikuwa na kazi ila baadaye anaachishwa kazi na kukaa miaka miwili bila kazi. (uk 26)
* Maisha ya Mabula yamegeuka hadi anavalia mavazi yaliyokunjana ,hata hawezi kuumudu umeme. (uk 26)
* Mwishowe Mabula anafanikiwa kupata kazi na shirika moja la kibinafsi.

 **B. UMASKINI**

 Umaskini ni hali ya kutokuwa na mali, ukata ,ufukara,uchochole au uhitaji.

* Mishi hawezi kumudu hata pesa za mafuta taa kwani giza litakapobisha, watakuwa gizani kwani kitaa chake hakina hata tone la mafuta. (uk 30
* Nyumba ambayo Mabula na familia yake wanaishi niyababaisha na kumfanya mtu kukunguwaa kwa kukosa level.Nyumba yenyewe wasiwasi kama walioitengeneza. ( uk 6)
* Hata mwiko wa kupikia ni shida kwao maana karibu huenda wakaomba . (uk 6)
* Kwake Mishi kukunua maji ni taabu.Kupata cha kupika ni adha ……..(uk 15)
* Mabula na aila yake wanahamia mtaa wa Madongo Poromoka ukilinganisha na mtaa wa majuu.......(uk 17)
* Mabula anakalia kigoda na kuanza kunywa uji ……(uk 23)
* Mabula hawezi kupeleka nguo zake kwa dobi,hata umeme wa kunyooshea nguo hawezi kuumudu..(uk 26)
* Mabula anafikia kiwango cha kujiona mkosa kwa wapendwa wake . (uk 27)
* Mke wake Mabula (Mishi) anazidi kukonda ….(uk 28)
* Mishi hawezi kumudu kununua sukari licha yake anaisikia tu kwa hadithi za paukwa pakawa…(uk 29)
* Mabula alipigwa kalamu na kulambishwa sakafu la umaskini na kutengwa…(uk 31)
* Nyumbani kwake Mishi hawana hali ,wanashinda kwa uji kama chakula…..(uk 32)
* Mabula na aila wanateseka na kuishi maisha ya kijungu jiko…..(uk 34)
* Katika maelekezo, Mabula yuko peke yake nyumbani kwake .Anazinyoosha nguo zake kwa pasi ya mkaa....(uk 41)

 **C. UZALENDO.**

 Uzalendo ni hali au fikira ya mtu kuwa tayari kufa kwa ajili ya uhuru na

 usalama wa nchi yake ,hali ya mtu kuipenda nchi yake kwa dhati sana.

* Mabula alionyesha uzalendo kwa kuhamia mtaa mwingine baada ya kupoteza kazi ….(uk 13)
* Jambo ambalo Mabula alifanya lilikuwa kwa masilahi ya taifa …(uk 26)
* Mabula anabahati amekwisha kuingia miongoni mwa mashuja wa kweli…(uk 27)
* Wazee waliupigania uhuru kwa kutaka usawa ….(uk 31)
* Mabula ni shujaa wao kwani alijitoa mhanga kwa ajili ya taifa lao…(uk 32)
* Mabula ni miongoni mwa watu ambao wanafahamu na kuamini kuwa huduma kwa taifa ni wajibu ….(uk 36)

 **D. UFISADI.**

 Ufisadi ni utumiaji mbaya wa mali ya taifa ,shirika au chama.

* Mabula amebaki kuhangaika huku waporaji wa mali ya umma wakisherehekea masaibu yake. (uk 27)
* Kosa la Mabula lilikwa kusema kwamba pesa za umma zinakwenda mifukoni mwa watu binafsi (uk 26)
* Mkurugenzi na naibu wake wanaachishwa kazi baada ya wakubwa kungudua dosari…(uk 27)
* Kazi zinapeanwa kwa kujuana……(uk 31)
* Wazee walipigania uhuru ili kila mmoja apate kufurahia matunda ya uhuru ila sasa matunda hayo si fahari kila mtu…(uk 31)
* Tatizo ni kwamba wengi waliopewa dhamana hiyo hawaoni hivyo,wanafikiri ni fursa ya kujipiga kifua na kujilimbikizia mali ya umma..(uk 36)
* Elimu yao inafaa kuwajenga vijana ambao mitazamo yao kuhusu mali na utajiri itakuwa inapigana na hii potovu iliyopo.Mitazamo ya kufikiri kuwa kazi ya serikali ni tikiti ya utajiri haifai..(uk 37)
* Viongozi wanajitwalia mali ya umma na kujilimbikizia kana kwamba ni yao badala ya kuwahudumia wananchi..(uk 31)

 **E. UONGOZI.**

 Uongozi ni madaraka anayopewa mtu ya kusimamia shughuli au asasi.

* Tatizo kuu ni walioshika madaraka hawataki kuanikwa hadharani ,wanaogopa kumwaga unga .(uk 26)
* Wakubwa wa Mabula hawasemi kitu anapofurushwa kazini huku akibaki kuhangaika…(uk 26-27)
* Baadhi ya viongozi wanasherehekea masaibu ya Mabula baada ya wao kupora pesa za umma .(uk 27)
* Mkurugenzi na naibu wake wanaachishwa kazi baada dosari kungunduliwa..(uk 27)
* Baadhi ya viongozi wanapeana ajira kwa kujuana na watu na si tajriba ya mtu..(uk 31)
* Baadhi ya viongozi wanajitwalia mali ya umma na kujilimbikizia kana kwamba ni yao badala ya kuwahudumia wananchi. (uk 31)
* Baadhi ya viongozi wanawakandamiza wananchi kwa kutowashughulikia kwa misimamo yao…..(uk 31)

**MANDHARI**

Ni mahali ambapo tukio linatokea ,wakati ambao tukio linatokea au hata hali inayomkabili mhusika.

**Umuhimu wa mandhari.**

Hutumiwa kuonyesha :-

* Mahali ambapo hadithi inatokea
* Jamii ambayo hadithi inahusu
* Hujenga sifa za wahusika
* Hukuza na kujenga maudhui mbalimbali
* Huendeleza ploti ya mchezo
* Huonyesha changamoto zinazoikumba jamii lengwa.
* Huonyesha umuhimu wa wahusika.
* Huonyesha nafasi ya watu fulani katika jamii.

 **SEHEMU 1**

 **Onyesho** **I**

 Mahali : Nyumbani kwa Mabula sebuleni.

 Wakati: Alasiri

* Maundhui ya umaskini yanaendelezwa……
* Nafasi ya mwanamke katika ndoa
* Jamii inapitia changamoto ya ukata…..
* Sifa ya ulevi inajengwa kwake Mabula….

 **Onyesho II**

 **Mahali :** NyumbanikwaMabula

 **Wakati :** Usiku

* Maudhui ya ndoa yanajengwa….
* Sifa ya bidii inajengwa…..
* Yanaonyesha changamoto ya ukosefu wa kazi….

 **Onyesho III**

 **Mahali :** NyumbanikwaMabula

 **Wakati :** Usikuwamanane

* Ploti inaendelezwa……
* Maudhui ya umaskini yanaendelezwa….
* Yanadhihirisha changamoto inayokumba aila ya Mabula……

 **SEHEMU II**

 **Onyesho I**

 **Mahali:** NyumbanikwaMabula

 **Wakati :** Mapemaasubuhibaadayamwezimmojakupita**.**

* Maudhui ya umaskini pamoja na mabaddiliko uanakuzwa….
* Yanajenga ploti …….
* Yanajenga sifa ya ulezi bora ………

 **Onyesho II**

 **Mahali:** Shambani

 **Wakati :** sikuhiyohiyo

* Maudhui ya elimu yanaendelezwa….
* Jamii inahusika na ukulima….
* Sifa ya bidii na uwajibikaji zinakuzwa..
* Changamoto anazopitia Dama shuleni zinadhihirika….

 **Onyesho** **III**

 **Mahali** : Mkahawani

 **Wakati** : Siku hiyo hiyo

* Yanakuza ploti ………..
* Jamii ya mhusika inakumbwa na changamoto ya ukosefu wa kazi ……
* Yanajenga maudhui ya ufisadi……
* Umuhimu wa Mabula katika jamii unadhihirika….

 **Onyesho** **IV**

 **Mahali** : Nyumbani kwa Mabula

 **Wakati** : Siku hiyo hiyo , Magharibi.

* Jamii inachangamoto ya mashamba…..
* Yanaonyesha wahusika kukosa utaalamu wa kutosha…..
* Maudhui ya umaskini na ubaguzi yanakuzwa …..
* Yanakuza sifa ya utu …………………

 **SEHEMU III**

 **Onyesho** **I**

 **Mahali** : Nyumbani kwa Mabula

 **Wakati** : Jioni, Baada ya wiki moja

* Yanajenga maudhui ya umaskini na ukulima….
* Yanaonyesha umuhimu wa ndoa katika jamii…..
* Yanaendeleza sifa ya ulevi kwa Mabula…….
* Yanaendeleza ploti kwani inadhihirika wazi Mabula alikuwa ametuma maombi ya kazi ……..

 **Onyesho** **II**

 **Mahali** : Ofisi ya mkurugenzi

 **Wakati** : Siku iliyofuata

* Yanaonyesha nafasi za wafanyakazi wa serikali katika jamii…..
* Yanaonyesha jamii inapitia changamoto ya mfumo mbaya wa elimu unaotolewa………
* Yanakuza sifa ya uwajibikaji kwa Mabula…..

 **SEHEMU IV**

 **Onyesho I**

 **Mahali** : Mkahawani

 **Wakati** : Adhuhuri, siku ya pili.

* Yanajenga maudhui ya uongozi …………
* Yanaonyesha changamoto wanazopitia wafanyakazi ……
* Yanaonyesha nafasi ya Mabula na Temba katika jamii….

 **Onyesho II**

 **Mahali** : Nyumbani kwa Mabula

 **Wakati** : Alasiri ,siku hiyo.

* Yanaonyesha changamoto ambazo Mabula anapitia pale alipopoteza kazi hadi anapopata kazi katika shirika la kibinafsi na ile ya serikali.

 **Onyesho III**

 **Mahali** : Nyumbani kwa Mabula

 **Wakati** : Jioni.

* Yanajenga sifa ya bidii kwake Mishi….
* Yanaonyesha umuhimu wa ndoa katika jamii….
* Maudhui ya ajira/kazi yanajengwa…..
* Ploti ya mchezo inaendelezwa kwa Mabula kurejeshewa kazi ………

 **MATUMIZI YA LUGHA**

Tamthilia hii imekita Zaidi katika matumizi ya lugha .

Mwandishi ameonyesha uhodari wake wa lugha kwa kutumia tamathali nyingi za usemi kusukuma mbele hoja zake kuhusu maisha na lugha ya Kiswahili.

Baadhi ya tamathali za usemi zilizotumika ni kama :-

1. **TASHBIHI**

Tashbihi ni mbinu ambayo hujikita katika ulinganishaji.Mwandishi hujaribu kufananisha kitu kimoja na kingine.

Tashbihi hutambulika kutokana na maneno “kama” , “ ja” , “ mfano wa, mithili ya .

* Siku hizi sipati tena makaribisho kutoka kwako kama zamani……(uk 3)
* Nyumba yenyewe wasiwasi kama walioitengeneza…(uk 6)
* Hata ndevu zake na nywele zimekuwa timtimu kama za…za….(uk 12)
* Lakini wapi? Umeniandama kama kivuli…..(uk 15)
* Lakini tusikubali kujiinamia kama mimea iliyonyeshewa kidindia. Badala yake tujikunyate pamoja kama vifaranga….(uk 20)
* Kumbe umekonda kama ng’onda mume wangu….(uk 21)
* Sasa anaishi kama bata……(uk 22)
* Ninajua kazi yako ilikatika kama maji katika mfereji….( uk 26)
* Mbona una furaha kama ya kibogoyo aliyeota jino ? .. (uk 43)
1. **NAHAU.**

Nahau ni kifungu cha maneno yenye maana maalum isiyotokana na maana za kawaida za maneno hayo.

* Huu sasa ni wakati wa kuubwaga moyo lakini utaubwagaje katika zongo hili ? (uk 1)
* Kupiga maji na kurudi ukiwa haoi……( uk 5)
* Ninatamani kuona askari wakipiga kwata uwanjani…..(uk 10)
* Kama husemi nitapiga kamsa….( uk 14)
* Sijui kama ni mazungumzo au hotuba .Imeuchoma moya wangu…(uk 19)
* Jioni tunatembea pamoja tukipiga soga …(uk 25)
* Wanaogopa kumwaga unga wao….( uk 26)
* Usikate tamaa hivyo Mabula….(uk 28)
* Kumbuka kuwa ili mambo kunyooka lazima wachache wajitoe mhanga…(uk 27)
* Kupigwa kalamu na kurambishwa sakafu la umaskini….( uk 31)
* Nimetega sikio niambie basi….(uk 43)
1. **METHALI.**

Methali ni mojawapo ya mbinu za lugha ambayo hukopwa kwenye matumizi ya kijamii na mwandishi huiweka tu katika muktadha ufaao.

Methali ni muhtasari wa maneno ambayo hutumiwa na jamii -lugha kuwakilisha falsafa na itikadi zao.

Ni kauli fupi ambazo hutoa ukweli fulani wenye lengo la kuonya,kufundisha,kutoa hukumu na kuhamasisha jamii.

Baadhi ya methali katika tamthilia ni kama :-

* Aliye na macho haambiwi tazama…….(uk 3)
* Mkuki kwa nguruwe kwa binadamu mchungu……(uk 8)
* Wanasema panapo wazee hapaharibiki neno……(uk 15)
* Wanasema ya kale hayanuki.Sasa imebaki kutazama mbele na kusahau yaliyopita….(uk 21)
* Yaliyopita si ndwele .Usijali ya nyuma sana.Ganga ya leo na kesho…..(uk 30)
* Bahati ya mwenzio usiilalie mlango wazi….(uk 30)
* Gangaganga za mganga humwacha mgonjwa na matumaini…(uk 34)
* Mnyonge kupata mwenye nguvu kupanda ; Mnyonge hana haki…..( uk 39)
* Mfa maji hutapatapa na kushikilia chochote……..( uk 41)
1. **ISTIARA.**

Ni fani ya kulinganisha moja kwa moja .Kitu hupewa sifa ya kingine.

Istiara hutambulika kutokana na neno “ni”.

Baadhi ya istiara katika tamthilia wema hauozi ni kama:-

* Ndiyo desturi yenu.Mnadhani sisi ni mabwege !Mabwege hasa…(uk 3)
* Leo ni zao la jana…( uk 20)
* Mabula ni shujaa wetu…( uk 31)
* Watu wanajua lakini wenyewe ni wanyonge…( uk 32)
* Siku zote mhitaji ni mtumwa…..( uk 40)
1. **TASHIHISI/ UHUISHI.**

Tashihisi ni mbinu ya kuvipa uhai vitu visivyokuwa na uhai ili vipate hisia za kibinadamu.

Wanyama wanapopewa sifa za kibinadamu kama vile kuongea au kufikiria pia ni tashihisi.

Katika tamthilia ya wema hauozi ,mbinu ya tashihisi imetumika vifuatavyo:-

* Kumbe ulimwengu unapomtema mtu haumsazi….. ( uk 1)
* Sijui kama ni mazungumzo au hotuba.Imeuchoma moyo wangu…….(uk 19)
* Kusema kwamba pesa za umma zinakwenda mifukoni …( uk 26)
* Naam, ardhi sasa imejikunja…(uk 30)
* Ipo siku wema utakuwa na sauti dhidi ya uovu….( uk 32)
1. **KUCHANGANYA NDIMI.**

Mara kwa mara mwandishi ametumia lahaja nyingine kuendeleza maudhui yake.

Utumizi wa lugha ya kiingereza sio upungufu lakini ni ubainishaji wa namna matumizi ya lugha yanayotegemea muktadha na uhusiano wa wale wanaozungumza.

Kwa mfano :-

* Jambo dogo kama hili linakufanya kunitolea lecture ….( uk 4)
* Hizi nyumba za kubabaisha humfanya mtu kukunguwaa kwa kukosa level..( uk 6)
* Sijui kama ni class prefect, games prefect, music prefect…( uk 7)
* Tulikuwa bado tunatoka pamoja kwenda jogging …( uk 11)
* It is just a matter of time na mimi nitakuwa pahali ninafaa kukuwa….( uk 6)
* Nilitaka tu ufahamu hivyo.Otherwise kikao cha wazee kimekwenda vizuri….( uk 15)
* Dama alikuwa mtoto tunaweza kumwita softie….(uk 22)
* Nilikuwa nikililia remote ya televisheni ……(uk 24)
* Haifai hivyo .Induction ni muhimu sana na zile kozi fupifupi….( uk 38)
1. **UZUNGUMZI NAFSIA.**

Ni mbinu ya lugha ambayo mhusika huweza kufanya mazungumzo peke yake.

Katika tamthilia wema hauozi ,mbinu hii imejitokeza kwa njia zifuatazo :-

* Huyu mtoto naye ! Vijineno havimwishi.Tena vijineno vya kumtia mtu baridi kweli..
* Onyesho II sehemu IV ,Mabula anajisemea kuhusu wema aliotenda jinsi haumwozei hata baada ya kupitia madhila na taabu.

 **WAHUSIKA KATIKA TAMTHILIA WEMA HAUOZI.**

Wahusika ni viumbe wanaoshirikishwa katika tamthilia na mwandishi kazi yake, kwa minajili ya kujenga au kuendeleza maudhui na dhamira.

Wahusika wa kifasihi wanaweza kuwa wanadamu ,Wanyama ,ndege , wadudu na kadhalika.

Wahusika hupewa sifa zinazowasaidia ketekeleza kitendo au matendo fulani.

Ili kufahamu sifa za mhusika inatulazimu tuangalie mambo yafuatayo.

* Matendo ya mhusika ni ya aina gani?
* Mhusika anasema nini kuhusu tabia na matendo yake?
* Wahusika hao wengine wanasema nini kuhusu mhusika huyo?
1. **Mabula**

 Mabula ndiye mhusika mkuu katika tamthilia wema hauozi.

 Ni mumewe mishi na babaye dama.

* Mjasiri :- Alijitoa mhanga kwa ajili ya taifa lake, baadhi ya watu

 wanamsema vizuri na pia kumwona shujaa.

* Mzalendo :- Anapigania jamii mpya ambapo hakutakuwa na ufisadi .Jamii

 iliyojaa utu, isiyokuwa na ufisadi wala ubaguzi.

* Shujaa :- Jambo ambalo alifanya lilikuwa kwa maslahi ya taifa na taifa

 linawategemea hao mashujaa wachache wa kweli kama yeye.

* Maskini :- Ni hali inayomfanya kufikia kiwango cha kujiona mkosa kwa

 familia yake

 Hali hii inamfanya kuishi maisha ya kijungu jiko, hata kumudu

 umeme ni vigumu.

* Mlevi :- Wenzake katika baa wanamnunulia pombe baada ya kuwapa

 mawazo wanayotarajia kutoka kwake, hali yake ya ulevi inakuwa

 sababu ya vurugu na ugomvi nyumbani.

* Mwajibikaji :- Anafahamu na kuamini kuwa huduma kwa taifa ni wajibu

 wao .Ni wajibu wao wa kuutumikia umma na siyo fursa ya

 kujitajirisha .

* Mwenye taasubi ya kiume :- Anamwachia Mishi majukumu yote ya

 nyumbani.

* Msomi :- Kuajiriwa kwake katika ofisi ya serikali inatokana na kiwango

 Chake cha elimu.

1. **Mishi.**

 Ni bibi ya Mabula na mamake Dama katika tamthilia

* Msomi :- Alisoma hadi chuo kikuu
* Mwenye mapenzi ya dhati :- Anamlea Dama katika msingi na mienendo

 inayokubalika na jamii.

* Hodari kazini :- Alizifanya kazi za nyumbani zote na hata kwenda

 shambani kulima.

* Mtetezi wa haki :- Anasimama na Mabula kupigania haki za wananchi

 wanaokadamizwa kwa ufisadi na viongozi wao.

* Mvumilivu :- Anavumilia hali ngumu ya Maisha familia yake inayopitia

 baada ya kupoteza ajira.

* Mwenye bidii :- Kufanya bidii shambani ili kuhakikisha wamemaliza kabla

 shule kufunguliwa.

* Mshauri :- Anampa Dama wosia kuhusu umuhimu wa mtu kujua jinsi
* ya kuishi na wenzake katika mazingira mbalimbali.
* Maskini :- Pale nyumbani hana hali ,wanashinda kwa uji ndiposa

 anamwomba Bi. Buba kibaba cha unga.

* Mpanga mikakati :- Mabula anamwambia ni vizuri anavyopanga kuifanya

 kazi yake pale nyumbani.

**c. Dama .**

Ni bintiye Mabula na Mishi, rafikiye Sheila na Saisi pale shuleni.

* Msomi :- Alikuwa mwanafunzi wa shule mojawapo kule mtaa wa

 Majuu na sasa ni mwanafunzi wa shule mojawapo katika

 Mtaa wa madongo poromoka.

* Mwenye bidii :- Anamsaidia mamake na kazi ya nyumbani pamoja

 Na ya shambani wakati wa likizo.

* Mtiifu :- Anamtii mamake anapomwambia akaende kulala Mabula

 Asije kumpata hapo atakaporudi.

* Mwenye adabu :- Anapoingia nyumbani kutoka shuleni anawamkua

 Wazazi wake kwa lugha ya heshima na adabu  **d. Bi. Buba.**

 Ni rafiki ya Mishi.

* Mzalendo :- Alijitolea kutumikia taifa lake kama karani wakati alihitajika bila pingamizi.
* Msomi :- Katika kipindi chao, yeye alikuwa miongoni mwa watu waliosoma sana licha ya yeye kufika darasa la nne ndiposa akapata kazi ya ukarani serikarini.
* Mkarimu :- Anampa Mishi kibaba cha unga apate kumwandalia mjukuu wake ( Dama) sima akale.
* Mwenye matumaini :- Anamatumaini kuwa ipo siku wema utakuwa na sauti dhidi ya uovu na siku hiyo haipo mbali  **e. Hiza.**

 Ni mkurugenzi wa shirika la kibinafsi ambalo Mabula alikuwa

 ametuma maombi ya kazi.

* Kielelezo cha uongozi bora :- Anaongoza shirika linalojali na kuthamini uwajibikaji na kuuenzi kama mboni ya jicho.
* Msomi :- Kiwango chake cha elimu ndicho kisababishi cha yeye kupewa nafasi ya ukurugenzi wa shirika hilo .
* Mwajibikaji :- Anachangia kuwapa maafisa wao mafunzo ya mara kwa mara ili kuimarisha utendakazi wao.

**f. Temba.**

Ni rafiki ya Mabula, alikuwa akifanya kazi na Mabula katika ofisi moja ya serikali kabla ya Mabula kufutwa kazi.

* Mwaminifu :- Alitimiza ahadi ya kuhakikisha Mabula anarejeshwa kazini.
* Mwenye matumaini :- Anamatumaini kwamba kuna mwanga kwa mbali na karibuni jua litachomoza.
* Mshauri :- Anampa Mabula ushauri wa kuacha ulevi kwani bado kuna matumaini ya kesho yenye faida na mafanikio.

Anamshauri Mabula kurejea kazini kama zamani kwani anahitaji pato la kujikimu na familia yake .